# Euroopa Liidu C 84A/4. m

| | ISSN 1977-0898 |
| --- | --- |
| Euroopa Liidu
  Teataja | C 84A |
| | |
| Eestikeelne väljaanne | Teave ja teatised | 59. köide4. märts 2016 |

ISSN 1977-0898

Euroopa Liidu

Teataja

C 84A

Eestikeelne väljaanne

Teave ja teatised

59. köide4. märts 2016

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Komisjon |
| 2016/C 084A/01 | Majandus- ja rahandusküsimuste peadirektoraat — Teade asepeadirektori (AD 15) vaba ametikoha kohta Brüsselis — (Personalieeskirjade artikli 29 lõige 2) — COM/2016/10364 | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Komisjon

2016/C 084A/01

Majandus- ja rahandusküsimuste peadirektoraat — Teade asepeadirektori (AD 15) vaba ametikoha kohta Brüsselis — (Personalieeskirjade artikli 29 lõige 2) — COM/2016/10364

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 4.3.2016 | ET | Euroopa Liidu Teataja | CA 84/1 |
| --- | --- | --- | --- |

4.3.2016

ET

Euroopa Liidu Teataja

CA 84/1

---

Majandus- ja rahandusküsimuste peadirektoraat

Teade asepeadirektori (AD 15) vaba ametikoha kohta Brüsselis

(Personalieeskirjade artikli 29 lõige 2)

COM/2016/10364

(2016/C 084 A/01)

Majandus- ja rahandusküsimuste peadirektoraat

Majandus- ja rahandusküsimuste peadirektoraadi ülesanne on aidata kaasa kodanike majandusliku heaolu suurendamisele Euroopa Liidus (EL) ja kaugemal, edendades konkurentsivõimelist, töökohti loovat majandust. Selleks aitab peadirektoraat kaasa sellise poliitika väljatöötamisele, mis soodustaks arukat, jätkusuutlikku ja kaasavat majanduskasvu, säilitades samas makromajandusliku ja finantsstabiilsuse seeläbi, et rakendatakse vajalikud struktuurireformid, saavutatakse ja säilitatakse riigi rahanduse usaldusväärsus ja asjakohane poliitikakooslus ning edendatakse investeeringuid tootlikkusse ja inimkapitali. Asjaomase poliitika väljatöötamises on kesksel kohal tihedama ja õiglasema majandus- ja rahaliidu saavutamise ning majandus- ja rahaliidu ülesehituse lõpuleviimise protsessid.

Komisjon võttis 13. jaanuaril 2016 vastu majandus- ja rahandusküsimuste peadirektoraadi uue organisatsioonilise struktuuri skeemi, mis jõustus 1. märtsil 2016. Käesolev vaba ametikoha teade on koostatud sellel kuupäeval rakendunud muudatusi silmas pidades.

Pakutav ametikoht

Asepeadirektor koordineerib tegevust järgmistes valdkondades: i) eelarve ja makromajanduslik järelevalve mitmes liikmesriigis; ii) makromajandusliku tasakaalustamatuse analüüs ja seire; iii) struktuurireformid liikmesriikides ja ELi tasandi poliitika, millega saavutada jätkusuutlik majanduskasv ja kindel makromajanduslik stabiilsus; iv) finantsküsimused, sealhulgas laenuandmine/-võtmine, ja v) Euroopa Investeerimispanga (EIP) grupi, Euroopa Rekonstruktsiooni- ja Arengupanga (EBRD) ja rahvusvaheliste finantsinstitutsioonide (IFId) tegevuse koordineerimine.

Asepeadirektor juhib vahetult direktoraati B „Investeeringud, majanduskasv ja struktuurireformid”, direktoraati E „Liikmesriikide majandus III” ja direktoraati L „Rahandus ja finantstehingud” ehk direktoraate, kes nende teemade eest vastutavad. Kooskõlas majandus- ja rahandusküsimuste peadirektoraadi struktuuris mitme liini süsteemi tugevdamisega, mis jõustus 1. märtsil 2016, on horisontaalsetel direktoraatidel B („Investeeringud, majanduskasv ja struktuurireformid”) ja C („Rahandus ja finantstehingud”) ühised aruandlusliinid, mida jagavad kaks majandus- ja rahandusküsimuste peadirektoraadi asepeadirektorit, et tagada Euroopa poolaasta kontekstis eelarve- ja struktuuripoliitika integreeritum järelevalve. Neil kahel majandus- ja rahandusküsimuste peadirektoraadi asedirektoril on seega direktoraatideülese töö soodustamisel ja koordineerimisel oluline roll.

Asepeadirektor aitab peadirektorit majandus- ja rahandusküsimuste peadirektoraadi juhtimises ja töö korraldamises, tegeledes eelkõige otse talle alluvate talituste tegevuse eestvedamise ja järelevalvega. Ta aitab kaasa majandus- ja rahandusküsimuste peadirektoraadi üldise poliitilise strateegia määratlemisele ja rakendamisele. Ta esindab majandus- ja rahandusküsimuste peadirektoraati kõrgetasemelistel kohtumistel ja asendab vajaduse korral peadirektorit, sh rahvusvahelistel foorumitel.

Asepeadirektor kooskõlastab peadirektoraadi võetavad horisontaalsed meetmed, millesse on kaasatud ka teised direktoraadid, ning osaleb nendes aktiivselt.

Sobiv kandidaat

Edukas kandidaat peab olema väljapaistev ja dünaamiline spetsialist, kes vastab järgmistele tingimustele:

| — | väga head teadmised ja kogemused majandusküsimustes; |
| --- | --- |

—

väga head teadmised ja kogemused majandusküsimustes;

| — | asepeadirektori otsese järelevalve alla kuuluvate direktoraatide hallatavate peamiste poliitikavaldkondade hea tundmine; |
| --- | --- |

—

asepeadirektori otsese järelevalve alla kuuluvate direktoraatide hallatavate peamiste poliitikavaldkondade hea tundmine;

| — | suurepärased juhtimisoskused, samuti ulatuslikud kogemused suurte meeskondade järelevalvel ja koordineerimisel ning väga hea prioriteetide seadmise ja otsuste tegemise võime; |
| --- | --- |

—

suurepärased juhtimisoskused, samuti ulatuslikud kogemused suurte meeskondade järelevalvel ja koordineerimisel ning väga hea prioriteetide seadmise ja otsuste tegemise võime;

| — | veenvad esindus- ja läbirääkimisoskused, suutlikkus esindada Euroopa Komisjoni tulemuslikult ja tõhusalt komisjoni kõrgeimatel tasanditel, muudes ELi ja rahvusvahelistes institutsioonides ning suhtluses liikmesriikide ja asjaomaste sidusrühmadega; |
| --- | --- |

—

veenvad esindus- ja läbirääkimisoskused, suutlikkus esindada Euroopa Komisjoni tulemuslikult ja tõhusalt komisjoni kõrgeimatel tasanditel, muudes ELi ja rahvusvahelistes institutsioonides ning suhtluses liikmesriikide ja asjaomaste sidusrühmadega;

| — | põhjalikud teadmised komisjoni haldusmenetlustest; |
| --- | --- |

—

põhjalikud teadmised komisjoni haldusmenetlustest;

| — | väga hea poliitikavaist ja suurepärane suutlikkus abstraktselt mõelda, samuti uute üldstrateegia kavade algatamise ja rakendamise võime. |
| --- | --- |

—

väga hea poliitikavaist ja suurepärane suutlikkus abstraktselt mõelda, samuti uute üldstrateegia kavade algatamise ja rakendamise võime.

Nõuded kandidaadile (sobivuskriteeriumid)

Kandidaadid, kes soovivad valikumenetluses osaleda, peavad avalduse esitamise tähtpäeval vastama järgmistele ametlikele tingimustele.

Kodakondsus:
  kandidaat peab olema Euroopa Liidu liikmesriigi kodanik.

Akadeemiline kraad või diplom:
  kandidaadil peab olema:

| i) | lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat, |
| --- | --- |

i)

lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat,

| ii) | või lõpetatud ülikooliõppele vastav haridustase, mida tõendab diplom, ning vähemalt üheaastane töökogemus asjaomases valdkonnas, juhul kui selliste ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemusena). |
| --- | --- |

ii)

või lõpetatud ülikooliõppele vastav haridustase, mida tõendab diplom, ning vähemalt üheaastane töökogemus asjaomases valdkonnas, juhul kui selliste ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemusena).

Töökogemus:
  vähemalt 15-aastane ülikoolijärgne töökogemus erialal ja tasemel, mis vastab eespool osutatud kvalifikatsioonile.

Juhtimiskogemus:
  vähemalt viis aastat kõnealusest töökogemusest peab olema saadud kõrgemal juhtival ametikohal (1), mis on otseselt seotud valdkonnaga, millega ta tegeleks pakutaval ametikohal.

Keeleoskus:
  ühe Euroopa Liidu ametliku keele (2) väga hea oskus ja teise ametliku keele piisav oskus. Valikukomisjon kontrollib vestlus(t)e käigus, kas kandidaadid täidavad nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda selles teises keeles.

Vanusepiirang:
  kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66-aastaseks (vt personalieeskirjade artikli 52 punkt a) (3).

Konkursi võitnud kandidaadil peaks olema tema liikmesriigi julgeolekuasutuse väljastatud kehtiv juurdepääsuluba (tase TOP SECRET) või võimalus selline luba saada.

Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning millega tõendatakse, et isikule võib anda juurdepääsu teatava tasemeni salastatud teabele. Palume tähele panna, et juurdepääsuloa saamiseks vajaliku menetluse saab algatada ainult tööandja ja seda ei saa teha isik ise.

Väljavalitud kandidaat nimetatakse ametisse ainult tingimusel, et tal on kehtiv juurdepääsuluba.

Sõltumatus ja huvide deklaratsioon

Enne ametiülesannete täitmise alustamist peab kandidaat esitama deklaratsiooni, et tegutseb sõltumatult avalikes huvides ja tal ei ole huvisid, mis võivad ohustada tema sõltumatust.

Ametisse nimetamine ja teenistustingimused

Euroopa Komisjon valib asepeadirektori ja nimetab ta ametisse personalivaliku- ja värbamismenetluse kohaselt (vt ka ülevaatlikku dokumenti kõrgema järgu ametnike suhtes kohaldatava poliitika kohta) (4). Valikumenetluse käigus peavad kandidaadid, kes on kutsutud vestlusele ametisse nimetamise küsimustega tegelevasse komisjoni nõuandekomiteesse, enne vestlust osalema väliste värbamisnõustajate korraldataval hindamisel.

Korralduslikel kaalutlustel ja selleks, et valikumenetluse saaks nii kandidaatide kui ka institutsioonide huvides võimalikult kiiresti lõpule viia, toimub valikumenetlus ainult inglise ja/või prantsuse keeles (5).

Palga- ja teenistustingimused on sätestatud Euroopa Liidu personalieeskirjade palgaastme AD 15 ametnikke käsitlevas osas. Juhime kandidaatide tähelepanu sellele, et personalieeskirjade kohaselt peavad kõik uued töötajad läbima üheksakuulise katseaja.

Asepeadirektori töökoht asub Brüsselis.

Võrdsed võimalused

Euroopa Liit järgib võrdsete võimaluste poliitikat. Arvestades naiste vähest esindatust kõrgema juhtkonna tasemel, ootab komisjon eriti naiskandidaatide avaldusi.

Avalduse esitamise kord

Kontrollige enne avalduse esitamist hoolikalt, kas Te täidate kõik sobivuskriteeriumid („Nõuded kandidaadile”), eriti diplomi ja töökogemuse kohta kehtestatud nõuded. Kandidaadid, kes ei täida sobivuskriteeriume, langevad valikumenetlusest automaatselt välja.

Kandideerimisavalduse esitamiseks tuleb registreeruda veebisaidil

https://ec.europa.eu/dgs/human-resources/seniormanagementvacancies/

ja järgida valikumenetluse etappe käsitlevaid juhiseid.

Teil peab olema toimiv e-posti aadress. Seda kasutatakse Teie registreerimiseks ning Teiega ühenduse pidamiseks kogu valikumenetluse käigus. Seepärast tuleb Euroopa Komisjoni teavitada e-posti aadressi muutumisest.

Avaldusele tuleb lisada PDF-vormingus elulookirjeldus ja täita veebis motivatsioonikiri (kuni 8 000 tähemärki). Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, peab nii elulookirjeldus kui ka motivatsioonikiri olema inglise, prantsuse või saksa keeles.

Veebipõhise registreerumise lõpetamisel saab kandidaat e-kirja, milles kinnitatakse, et kandideerimisavaldus on registreeritud. Kiri sisaldab ka registreerimisnumbrit, mis on kandidaadi viitenumber kõigis kandideerimisega seotud küsimustes. Kui Te registreerimisnumbrit ei saanud, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega avalduse asjus ise ühendust.

Kui Teil on puue, mis ei võimalda Teil elektroonilist registreerimisvormi täita, võite esitada avalduse (elulookirjelduse ja motivatsioonikirja) paberkandjal ja saata selle tähitud kirjaga, mis kannab hiljemalt registreerimise lõppkuupäeva postitemplit, järgmisel aadressil: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, 1049 Bruxelles/Brussel, BELGIQUE/BELGIË, märkides selgelt viite „Vacancy for a Deputy Director General in DG ECFIN (COM/2016/10364)”. Edasine suhtlemine komisjoniga toimub posti teel. Sellisel juhul tuleb Teil avaldusele lisada puude olemasolu kinnitav tõend, mille on välja andnud tunnustatud asutus. Ühtlasi peaksite eraldi lehel kirjeldama konkreetseid abinõusid, mis muudaksid valikumenetluses osalemise Teile lihtsamaks.

Kui Teil on vaja lisateavet ja/või kui esineb tehnilisi probleeme, saatke meile e-kiri aadressil HR-MANAGEMENT-ONLINE@ec.europa.eu

Tähtaeg

Registreerumise tähtaeg on 6. aprill 2016 kell 12 päeval Brüsseli aja järgi ja pärast seda ei ole enam võimalik veebis registreeruda.

Õigeaegse registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast registreerumise tähtaja möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi kaasabil ühendust komisjonide liikmetega.

Isikuandmete kaitse

Euroopa Komisjon tagab, et kandidaatide isikuandmete töötlemisel peetakse kinni Euroopa Parlamendi ja nõukogu 18. detsembri 2000. aasta määrusest (EÜ) nr 45/2001 üksikisikute kaitse kohta isikuandmete töötlemisel ELi institutsioonides ja asutustes ning selliste andmete vaba liikumise kohta (6).

---

(1)  Elulookirjelduses peaks kandidaat vähemalt nende viie aasta kohta, mille jooksul ta töötas kõrgel juhtival ametikohal, esitama järgmised andmed: 1) ametinimetus ja -ülesanded, 2) alluvate arv ametikohal/-kohtadel, 3) hallatud eelarvete suurus ning 4) kõrgemate ja madalamate hierarhiliste tasemete arv ning sama tasandi kolleegide arv.

(2)  http://ec.europa.eu/languages/policy/linguistic-diversity/official-languages-eu_et.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF

(4)  http://ec.europa.eu/civil_service/docs/official_policy_en.pdf

(5)  Valikukomisjon tagab, et ei eelistata kõnealuseid keeli emakeelena rääkivaid kandidaate.

(6)  EÜT L 8, 12.1.2001, lk 1.

---